 Ọnụ Ọgụgụ 14  Nzukọ ahụ dum wee malite ibe ákwá, ha wee na-eti mkpu, na-akwakwa ákwá nabalị ahụ dum.Ụmụ Izrel niile wee malite ịtamu ntamu megide Mozis na Erọn, nzukọ ahụ dum wee malite ikwu okwu megide ha, sị: A sị nnọọ na anyị nwụrụ nala Ijipt, ma ọ bụ, a sị nnọọ na anyị nwụrụ nala ịkpa a!Gịnị mere Jehova ji kpọrọ anyị na-abịa nala a ka e jiri mma agha gbuo anyị? A ga-achịkọrọ ndị nwunye anyị na ụmụntakịrị anyị. Ọ kaghị mma ka anyị laghachi nIjipt?Ha gwara ibe ha, sị: Ka anyị mee otu onye onyeisi, ka anyị laghachikwa nIjipt!Mozis na Erọn wee gbuo ikpere nala, kpudo ihu nala, nihu ọgbakọ dum nke nzukọ ụmụ Izrel.Jọshụa nwa Nọn na Keleb nwa Jefọne, bụ ndị so ná ndị gara ledo ala ahụ, wee dọwaa uwe ha,ha wee gwa nzukọ ụmụ Izrel dum, sị: Ala ahụ anyị gara ledo bụ nnọọ ezi ala.Ọ bụrụ na ihe anyị dị Jehova mma, ọ ga-akpọba anyị nala a wee nye anyị ya, bụ ala nke mmiri ara ehi na mmanụ aṅụ na-eru na ya.Ma, unu enupụrụla Jehova isi; unu atụla ndị ala ahụ egwu, nihi na ha bụụrụ anyị ihe oriri. Ihe nchebe ha adịkwaghị, Jehova nọnyeere anyị. Unu atụla ha egwu.Otú ọ dị, nzukọ ahụ dum kwuru ka a tụọ ha nkume. Ebube Jehova wee pụta ìhè nụlọikwuu nzute, nihu ụmụ Izrel niile.Nikpeazụ, Jehova gwara Mozis, sị: Ruo ole mgbe ka ndị a ga na-akparị m, ruokwa ole mgbe ka ha ga-anọ na-abụ ndị na-enweghị okwukwe nebe m nọ nagbanyeghị ihe ịrịba ama niile m mere netiti ha?Ka m tie ha ọrịa na-efe efe wee chụpụ ha, ka m meekwa ka ị bụrụ mba dị ukwuu, dịkwa ike karịa ha.Ma Mozis gwara Jehova, sị: Ndị Ijipt, bụ ndị i ji ike gị si netiti ha dupụta ndị a, aghaghị ịnụ ya.Ha aghaghịkwa ịkọrọ ya ndị bi nala a. Ha anụwo na gị onwe gị, Jehova, nọ netiti ndị a, gị onye pụtara ìhè netiti ha ihu na ihu. Ha anụwo na ị bụ Jehova, ígwé ojii gị dịkwa nelu isi ha, ị na-eji ogidi ígwé ojii ebutere ha ụzọ nehihie, jirikwa ogidi ọkụ na-ebutere ha ụzọ nabalị.Ọ bụrụ na i gbuchapụ ndị a otu mgbe, mba ndị nụrụ ude gị ga-ekwu, sị,Ihe mere Jehova ji gbuo ndị a nala ịkpa bụ na o nweghị ike ịkpọba ha nala nke ọ ṅụụrụ ha iyi inye ha.Ugbu a, biko, Jehova, gosi ike gị dị ukwuu, dị nnọọ ka i kwuru, sị,Jehova, onye na-adịghị ewe iwe ọsọ ọsọ, onye obiọma ya dị ukwuu, onye na-agbaghara njehie na mmebi iwu, ma ọ gaghị anwa anwa hapụ inye ntaramahụhụ, ọ na-enye ndị bụ ụmụ ntaramahụhụ maka njehie ndị nna ha, na-enyekwa ọgbọ nke atọ na ọgbọ nke anọ.Biko, gbaghara njehie nke ndị a dị ka obiọma gị si dị ukwuu, dịkwa nnọọ ka ị gbaghaara ndị a malite nIjipt ruo ugbu a.Jehova wee sị: Agbagharawo m ha dị ka i kwuru.Naka nke ọzọ, dị nnọọ ka m dị ndụ, ebube Jehova ga-ejupụta nụwa dum.Ma ndị niile nọ na-ahụ ebube m na ihe ịrịba ama m mere nIjipt nakwa nala ịkpa ma nọrọ na-ele m ule ugboro iri a, gharakwa ige ntị nolu m,agaghị ahụ ala ahụ ma ọlị nke m ṅụụrụ ndị nna nna ha iyi inye ha, ee, ndị niile na-akparị m agaghị ahụ ya.Ma ebe ọ bụ na ohu m Keleb nwere mmụọ dị iche, o wee na-eso m nụzọ zuru ezu, m ga-akpọba ya nala ahụ ọ gaworo, ụmụ ya ga-enwetakwa ya.Ebe ọ bụ na ndị Amalek na ndị Ke bi na ndagwurugwu a, tụgharịanụ echi kwalie gaa nala ịkpa nke dị nụzọ Oké Osimiri Uhie.Jehova wee gwa Mozis na Erọn, sị:Ruo ole mgbe ka nzukọ ọjọọ a ga na-atamu ntamu a ha na-atamu megide m? Anụwo m ntamu ụmụ Izrel na-atamu megide m.Gwa ha, sị, Dị nnọọ ka m dị ndụ, ka Jehova kwuru, unu ga-ahụ ma ọ bụ na mụ agaghị eme unu kpọmkwem dị ka unu kwuru ná ntị m!Nala ịkpa a ka ozu unu ga-atọgbọrọ, ee, unu ndị tamuru ntamu megide m, ndị niile e debara aha ha nakwụkwọ nime unu malite ná ndị gbara afọ iri abụọ gbagowe.Ma unu onwe unu agaghị abanye nala ahụ m weliri aka m ṅụọ iyi na mụ na unu ga-ebi nime ya, ma e wezụga Keleb nwa Jefọne na Jọshụa nwa Nọn.Ụmụntakịrị unu, ndị unu sịrị na a ga-achịkọrọ, ọ bụ ha ka m ga-akpọba na ya, ha ga-amatakwa ala ahụ nke unu jụrụ.Ma ozu unu onwe unu ga-atọgbọrọ nala ịkpa a.Ụmụ unu ndị ikom ga-aghọ ndị na-azụ atụrụ nala ịkpa a ruo afọ iri anọ, ha aghaghịkwa ịza ajụjụ maka ịkwa iko unu, ruo mgbe ozu onye ọ bụla nime unu tọgbọọrọ nala ịkpa a.Ụbọchị ole unu ledoro ala ahụ, bụ ụbọchị iri anọ, otu ụbọchị maka otu afọ, otu ụbọchị maka otu afọ, unu ga-aza ajụjụ maka njehie unu ruo afọ iri anọ, unu ga-amata ihe nkewapụ m ga-ekewapụ onwe m nebe unu nọ pụtara.Mụ onwe m bụ Jehova ekwuwo ya na ọ bụ ihe a ka m na-aghaghị ime nzukọ ọjọọ a, bụ ndị zukọtara imegide m: Nala ịkpa a ka ha ga-agwụ, nebe a kwa ka ha ga-anwụ.Ndị ikom ahụ Mozis zipụrụ ka ha gaa ledo ala ahụ, bụ ndị malitere ime ka nzukọ a dum tamuwe ntamu megide m, site nikwu okwu ọjọọ banyere ala ahụ mgbe ha lọtara,ee, ndị ikom ahụ kwuru okwu ọjọọ banyere ala ahụ ga-anwụ nihu Jehova nihi ihe otiti.Ma nime ndị ikom ahụ gara ledo ala ahụ, ọ bụ Jọshụa nwa Nọn na Keleb nwa Jefọne ga-adị ndụ.Mgbe Mozis gwara ụmụ Izrel niile ihe ndị a, ha malitere iru uju nke ukwuu.Ha bilikwara nisi ụtụtụ wee nwaa ịgbago nelu ugwu, sị, Lee anyị, anyị ga-agbago ebe ahụ Jehova kwuru maka ya. Nihi na anyị emehiewo.Ma Mozis kwuru, sị: Gịnị mere unu ji na-ada iwu Jehova? Ma ọ gaghị agara unu nke ọma.Unu agbagola, nihi na Jehova anọghị netiti unu, ka ndị iro unu wee ghara imeri unu.Nihi na ndị Amalek na ndị Ke nọ nebe ahụ nihu unu; a ga-ejikwa mma agha gbuo unu, nihi na unu kwụsịrị iso Jehova, Jehova agaghị anọnyere unu.Otú ọ dị, ha ji mpako gbagoo nelu ugwu ahụ, ma Mozis na igbe ọgbụgba ndụ Jehova esighị netiti ebe ha mara ụlọikwuu pụọ.Ndị Amalek na ndị Ke bụ ndị bi nugwu ahụ wee gbadata malite igbu ha, ha wee chụsasịa ha ruo Họma. 